
2. AMETIKOHA EESMÄRK
on kogumispõhimõtetele ja juhistele vastava kogumise tagamine, arhiivimoodustajate nõustamine, teabe hindamine ja arhivaalide kogumine.
3. TEENISTUSÜLESANDED
Kogumisvaldkonna juht:
3.1 osaleb kogumispoliitika, valdkondlike juhiste jm dokumentatsiooni väljatöötamisel ja uuendamisel;
3.2 osaleb töö planeerimisel, analüüsil ja kokkuvõtete tegemisel;
3.3 nõustab arhivaar-inspektoreid;
3.4 selgitab teavet hinnates välja arhiivimoodustajad ja arhivaalid;
3.5 annab kooskõlastusi arhiivimoodustajate liigitusskeemidele;
3.6 nõustab arhiivimoodustajaid teabe- ja arhiivihalduse korraldamisel;
3.7 kontrollib arhivaalide haldamist ja vajadusel viib läbi haldusjärelevalvet;
3.8 nõustab arhiivimoodustajaid arhivaalide haldamisel ja Rahvusarhiivi üleandmiseks ettevalmistamisel;
3.9 korraldab arhivaalide vastuvõtmist Rahvusarhiivi;
3.10 vajadusel korrastab arhiive ja täiendab arhiivikirjeldusi;
3.11 vajadusel viib läbi koolitusi ning jagab muul viisil oma teadmisi ja oskusi;
3.12 osaleb töörühmades juhiste, eeskirjade koostamisel, infosüsteemide arendamisel jms;
3.13 hoiab end kursis teenistusvaldkonna arengutega ning täiendab end ametialaselt vajalikes valdkondades;
3.14 täidab teisi ametikoha eesmärgist tulenevaid osakonna asejuhataja või osakonnajuhataja korraldusi.
4. VASTUTUS
4.1. Teenistuja vastutab teenistusülesannete õigeaegse, otstarbeka ja omakasupüüdmatu täitmise eest, kohustub järgima Rahvusarhiivi töökorralduse reegleid ja täitma töötervishoiualaseid nõudeid.
4.2. Teenistuja kohustub teenistussuhte ajal ja ka pärast teenistusest vabastamist mitte avaldama temale teenistuse tõttu teatavaks saanud teiste inimeste isikuandmeid ning asutusesiseseks kasutamiseks määratud teavet.
4.3. Teenistuja järgib oma töös ameti- ja kutseala eetikanorme.
4.4. Teenistuja hoidub tegudest, mis kahjustavad tööandja mainet.

5. ÕIGUSED
Kogumisvaldkonna juhil on õigus:
5.1 saada oma teenistusülesannete täitmiseks vajalikku informatsiooni Rahvusarhiivi teenistujatelt;
5.2 saada teenistusülesannete täitmiseks vajalikku täiendkoolitust;
5.3 kasutada teenistusülesannete täitmiseks kõiki Rahvusarhiivis säilitatavaid arhivaale (sh ka juurdepääsupiiranguga arhivaale), omades Tallinna osakonna kogude puhul iseseisva laenutuse õigust ning järgides õigusaktidega sätestatud konfidentsiaalsusnõudeid;
5.4 teha ettepanekuid töö paremaks korraldamiseks oma pädevusvaldkonnas, võimalike probleemide ennetamiseks või tekkinud probleemide lahendamiseks.
6. KVALIFIKATSIOONINÕUDED
Kogumisvaldkonna juht:
6.1 omab kõrgharidust, teenistusülesannete täitmiseks vajalikku väljaõpet ja soovitavalt arhivaari kutsetunnistust;
6.2 tunneb teabe- ja arhiivihaldust reguleerivaid õigusakte ja standardeid, sh Rahvusarhiivi
tegevusvaldkonda reguleerivaid õigusakte (arhiiviseadus, arhiivieeskiri, juurdepääsu kord piiranguga arhivaalidele, Rahvusarhiivi ja struktuuriüksuste põhimäärused, Rahvusarhiivi teabehalduskord jt);
6.3 omab põhjalikke teadmisi teabe- ja arhiivihalduse korraldusest avaliku sektori asutustes;
6.4 tunneb ja oskab rakendada Rahvusarhiivi kogumispõhimõtteid ja valdkondlikke juhiseid;
6.5 oskab kasutada teenistusülesannete täitmiseks vajalikke infosüsteeme ja teisi IKT vahendeid;
6.6 valdab eesti keelt kõrgtasemel ja ühte võõrkeelt kesktasemel ametialase sõnavara
valdamisega;
6.7 on analüüsi- ja üldistusvõimeline, süsteemne, planeerimis- ja organiseerimisoskusega, otsustusvõimeline, pingetaluvuse ja hea suhtlemisoskusega ning orienteeritud ametialasele koostööle ja enesetäiendamisele.

